Spis č. MK/A/2022/19251

**Verejný obstarávateľ:** Mesto Košice, Trieda SNP 48/A, 040 11 Košice

**Zákazka: „Upgrade WIFI MMK“**

**Vysvetlenie podkladov č. 1**

Na základe žiadostí o vysvetlenie od zo záujemcov, dávame nasledovné stanovisko:

**Otázka č. 1:**

V rámci opisu predmetu zákazky sa spomína „implementácia Posture funkcií”.

* Posture funkcionalita je v rámci Cisco ISE dostupná s licenciami “premier”. Licencie “essentials” ani “advantage” túto možnosť neposkytujú. Aké sú očakávané funkcionality “posture”, resp. čo máme pod touto požiadavkou rozumieť?
* Posture je v rámci ISE štandardne nasadzované s interáciou Cisco Anyconnect, aby sa mohla využiť maximálna možná miera podporovaných funkcionalít. Cisco AnyConnect vyžaduje zakúpiť samostanú licenciu mimo ISE.
* Pre odhad prácnosti s nasadením posture je potrebné definovať očakávaný rozsah integrácie a funkcionalít, typy platforiem pre ktoré má byť implementované a tak isto aj ich počet. Je prosím možné poskytnúť detailné informácie k uvedeným očakávaniam?

**Odpoveď č.1:**

V opise bola chybne uvedená požiadavka na implementáciu Posture funkcií. Áno, tieto sú dostupné jedine v Premier subskripcií, čo nie sú naše požiadavky, a ani nie je predmetom tohoto verejného obstarania. Opis bol upravený tak, aby zodpovedal tejto skutočnosti.

Odstránenie zmienky o „Implementácia Posture funkcií“ z dokumentu „P.1 Opis\_WIFI MMK.docx“ – opravený dokument sa nachádza v Dokumentoch

**Otázka č. 2:**

Pre Cisco ISE je požadovaných 4000, resp. 1000 ks licencí. Zároveň je uvedený požadovaný počet licencovaných sessions ako 800 essentials a 100 advantage. V takom prípade uvedené počty vzájomne nekorešpondujú. Aký počet “advantage” sessions na obdobie 5 rokov je požadovaný - 100 alebo 200?

**Odpoveď č. 2:**

Na obdobie 5 rokov je požadovaný počet „advantage“ session v počte 200 ks.

Jedná sa o tento riadok/záznam:  Cisco Identity Service Engine Advantage Subscription (**200x** 5YR)

Oprava v excel súbore „P.2.Cenová ponuka“ Opravený dokument sa nachádza v Dokumentoch.

**Otázka č. 3**

1. Vzhľadom na skutočnosti, že vo vyššie uvedenej výzve na predkladanie ponúk v časti ODDIEL II: PREDMET ZÁKAZKY, ods. II.1.3) Druh zákazky je uvedené Tovary a nakoľko nie je v súvisiacej dokumentácii priložený žiadny návrh zmluvy, uchádzač žiada verejného obstarávateľa o

jednoznačné potvrdenie, že:
• verejný obstarávateľ má záujem o kúpu tovaru a poskytnutie len jednorazových implementačných prác (vrátane projektového manažmentu) a po vyhodnotení výberového konania bude s víťazom ako dodávateľom podpísaná Zmluva o dielo (príp. objednávka s podmienkami vykonania objednávky podľa výzvy) a verejný obstarávateľ ako objednávateľ uhradí cenu za dielo na základe jednej vystavenej faktúry dodávateľa jednorazovou platbou so splatnosťou 30 dní od vystavenia faktúry, ktorú bude dodávateľ oprávnený vystaviť po akceptovaní diela objednávateľom, na základe obojstranne podpísaného akceptačného protokolu

a že

• verejný obstarávateľ nemá záujem uzatvoriť s úspešným uchádzačom typ zmluvy, ktorej predmetom ktorej by bola manažovaná služba, súvisiaca s obstarávaným hardvérom Wifi 6, ACCESS SWITCH - TYP 2, Cisco Identity Service Engine a implementačnými prácami a projektovým manažmentom.

**Odpoveď č.3**

ÁNO, máme záujem o kúpu tovaru prostredníctvom jednorázovej objednávky.

**Otázka č. 4**

 Verejný obstarávateľ v dokumente „P.1 Opis\_WIFI MMK.docx“ - PODROBNÝ OPIS PREDMETU ZÁKAZKY požaduje „licenčné pokrytie na zariadenia a manažment nástroj na obdobie 5 rokov“. Konkrétne zariadenia a manažment nástroje sú popísané v dokumente „P.2 Cenova ponuka\_WIFI MMK-1“. Okrem týchto komponentov sú v ňom popísané aj virtuálne appliance a subskripcie. Uchádzač má za to, že tieto komponenty sú tiež integrálnou súčasťou celého riešenia Upgrade WIFI MMK na celé obdobie 5 rokov.
Otázka: Požaduje verejný obstarávateľ licenčné pokrytie na fyzické a virtuálne zariadenia, softvérové a manažment nástroje na obdobie 5 rokov a na toto obdobie aj platné subskripcie požadovaných funkcionalít?

**Odpoveď č.4**

ÁNO, súčasť dodávky je aj licenčné krytie pre zariadenia a nástroje na obdobie 5 rokov.